Държавен вестник, бр. 26, 2012 г., стр. 9

БРОЙ  26	
Д Ъ Р Ж А В Е Н  В Е С Т Н И К 	
СТР.  9  
(4) Решенията по ал. 1, т. 14 се публику­
ват на интернет страницата на Комисията в 
деня на издаването им. Лицата, за които тези 
решения се отнасят, се смятат уведомени в 
деня на публикуването. Ако в тридневен 
срок от публикуването лицето не преуста­
нови нарушението, за което е взето решение 
по ал. 1, т. 14, Комисията подава искане до 
председателя на Софийския районен съд да 
постанови всички предприятия, предоста­
вящи обществени електронни съобщителни 
мрежи и/или услуги, да спрат достъпа до 
тези интернет страници. Председателят на 
Софийския районен съд или оправомощен от 
него заместник-председател се произнася по 
искането в срок до 72 часа от постъпването 
му. Издаденото от съда разпореждане се пуб­
ликува на интернет страницата на Комисията 
в деня на получаването му. Предприятията, 
предоставящи обществени електронни съ­
общителни мрежи и/или услуги, са длъжни 
да спрат достъпа до съответните интернет 
страници в срок до 24 часа от публикуване 
на разпореждането на съда.
Заседания и кворум
Чл. 23. (1) На заседанията си Комисията 
разглежда внесените от председателя предло­
жения и решава и други въпроси, свързани с 
дейността на Комисията.
(2) Комисията обявява датата на всяко 
насрочено заседание и неговия дневен ред 
чрез страницата си в интернет, както и про­
токола от заседанието в тридневен срок след 
провеждането му.
(3) На заседанията могат да присъстват 
представители на заинтересованите страни, 
ведомства, както и представители на браншови 
организации по хазартните дейности.
(4) Заседанията са редовни, когато при­
състват председателят или член на Комиси­
ята, на когото е възложено ръководенето на 
заседанията при отсъствие на председателя, и 
най-малко трима от членовете на Комисията.
(5) Членовете на Комисията, с изключение 
на председателя, за участието си във всяко 
заседание получават възнаграждение в размер 
`200 лв., но не повече от 6000 лв. годишно.
Лично явяване
Чл. 24. (1) Комисията може да приеме 
решение, с което да задължи заявителя и 
неговите представители да се явят лично, за 
да отговорят на конкретно поставени въпроси 
или да представят допълнителна информация 
за обстоятелства от значение за решението 
по искането, като ги предупреждава, че за 
неизпълнение на задълженията им може да 
бъде отказано издаване на лиценз или удос­
товерение с вписана промяна.
(2) Комисията може да откаже издаването 
на лиценз или удостоверение с вписана промя­
на, в случай че лицето не се е явило, отказало 
е да отговори на поставените му въпроси 
или не е представило исканата информация 
и вследствие на това са останали неизяснени 
въпроси или недоказани обстоятелства, които 
са от значение за вземането на решение по 
внесеното искане.
Решение на Комисията
Чл. 25. (1) Когато приеме, че обстоятел­
ствата по искането са изяснени, Комисията 
приключва разглеждането му и приема ре­
шение. Решението се основава на приетите 
от Комисията за установени обстоятелства 
по искането и на закона.
(2) Решението се приема след тайно съве­
щание с явно гласуване с мнозинство от не 
по-малко от три гласа.
(3) Никой от членовете на Комисията не 
може да се въздържи от гласуване. Член на 
Комисията, който не е съгласен с мнението 
на мнозинството, подписва решението, като 
мотивира отделно своето особено мнение. 
(4) При приемането на решения по чл. 22, 
ал. 1, т. 14 разпоредбите на Административ­
нопроцесуалния кодекс относно обясненията 
и възраженията на заинтересованите лица не 
се прилагат.
Реквизити на решението и срок на лиценза
Чл. 26. (1) Решението на Комисията се 
издава в писмена форма и съдържа:
1. наименование на органа, който го издава;
2. наименование на акта;
3. адресат на акта;
4. фактически и правни основания за из­
даване на акта;
5. разпоредителна част, с която се опре­
делят правата или задълженията, начинът и 
срокът за изпълнението;
6. пред кой орган и в какъв срок актът 
може да се обжалва;
7. дата на издаване и подписи на предсе­
дателя, членовете и секретар-протоколчика 
на Комисията. 
(2) В разпоредителната част на решение, 
с което се издава първоначален лиценз за 
извършване на дейност по този закон, се 
посочват размерът на инвестициите по чл. 5, 
ал. 1, размерът на средствата по чл. 5, ал. 1, 
както и крайната дата за представяне на до­
казателствата по чл. 5, ал. 2.
(3) Срокът на действие на издадения лиценз 
е за еднократно организиране, за 5 години или 
за по-кратък срок, когато заявителят изрично 
го е поискал. 
(4) Лицензите за дейностите по чл. 1, т. 1 
и 2 се издават за срок 10 години само когато 
предварително доказаните пред Комисията 
инвестиции надвишават:
1. за организиране на числови лотарийни 
игри бинго и кено – 1 000 000 лв.;
2. за организиране на хазартни игри в 
игрално казино – 2 000 000 лв.;